**Фестивал за шлагерна и стара градска песен**

**„ПОЛЪХ ОТ МИНАЛИ МЕЧТИ“**

**31 юни – 1 юли, Чепеларе 2018 г.**

**Статут**

Фестивалът за шлагерна и стара градска песен „Полъх от минали мечти“ се провежда на територията на Община Чепеларе. Той е единствен за региона на Родопите. Организатори на фестивала са Община Чепеларе, НЧ „Родопска искра 1880“ и Сдружение на ресторантьори, хотелиери и търговци.

Фестивалът има конкурсен характер и целта му е да популяризира и съхрани традициите на българската шлагерна песен от 60-те, 70-те и 80-те години и старата градска песен от миналия век, за да ги възроди и им даде нов живот, както и да приобщи младите хора към тяхната непреходност и красота. Фестивалът ще даде възможност за изява на талантливи изпълнители от цяла България, ще подпомогне създаването на нови творчески идеи и проекти.

Четиричленно жури, съставено от професионалисти, ще оценява и класира участниците-изпълнители на шлагерна и стара градска песен.

**Условия за участие:**

1. Право на участие във фестивала имат вокални групи, дуети и солови изпълнители без ограничение във възрастта и броя на участниците.
2. Изпълнители да представят своите изпълнения в рамките на 3 песни до 10 минути общо.
3. Участниците сами осигуряват музикален съпровод /допуска се синбек/.
4. Фестивалът има конкурсен характер и награден фонд.
5. Организаторите си запазват правото да фотографират, филмират и записват изпълнителите с цел създаване на архив и за реклама на конкурса, без да заплащат права и обезщетения на участниците.
6. Фестивалът ще се проведе на 31 юни и 1 юли 2018 година на площад „Олимпийски“, гр. Чепеларе, обл. Смолян.
7. Всички разходи по пътуването и престоя в гр. Чепеларе са за сметка на участниците, а организаторите ще осигурят възможност за хранене и нощувки на преференциални цени.
8. Такса за участие във фестивала:
   * Групи- 15лв.
   * Дуети – 7лв.
   * Солисти -5лв.

Таксите за участие се заплащат в деня на пристигането.

1. Награден фонд:

**I. НАГРАДА ЗА ГРУПИ**

ПЪРВА НАГРАДА – 250лв.

ВТОРА НАГРАДА – 150лв.

ТРЕТА НАГРАДА – 100лв.

**ІІ. НАГРАДА ЗА ИНДИВИДУАЛНО УЧАСТИЕ**

ПЪРВА НАГРАДА – 250лв.

ВТОРА НАГРАДА – 150лв.

ТРЕТА НАГРАДА – 100лв.

**ІІІ. НАГРАДА ЗА ДУЕТИ**

ПЪРВА НАГРАДА – 250лв.

ВТОРА НАГРАДА – 150лв.

ТРЕТА НАГРАДА – 100лв.

**Награда „Откритие на фестивала“**

**Специална награда на Сдружение на хотелиери, ресторантьори и търговци**

1. Всички вокални групи, дуети и солови изпълнители получават грамота за участие.
2. Заявки за участие се изпращат до **16 юни 2018г**. на адрес:

**Община Чепеларе**

**Ул. „Беломорска“ 44Б**

**/за участие във Фестивал за шлагерна и стара градска песен „Полъх от минали мечти“ /**

**4850 Чепеларе**

Или на e-mail: [**mail@chepelare.bg**](mailto:mail@chepelare.bg)

*Лице за контакти:*

Елен Асимакова

Мл. експерт Организатор на културно-масови прояви

Телефон: 03051/82-73, 0885211127